Diari Oficial de la Generalitat Valenciana


Sumari del DOGV 5165, del 29-12-2005 (2005/14325)

Informació pública de la protocol·lització del programa d'actuació urbanística del Sector 23 del PGOU de Benissa, Sector Coma del Pou.
--------------------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14058


Organisme emissor
:   Urba-Benissa, SL

Tipus de document
:   Anunci

Informació pública de la protocol·lització del programa d'actuació urbanística del Sector 23 del PGOU de Benissa, Sector Coma del Pou. [2005/X14381]
  
Amb data 21 de novembre de 2005 ha sigut protocol·litzat per Jaime Garcia Tent, en nom i representació de la mercantil Urba-Benissa, SL, amb el número de protocol 1791 davant el notari Andrés Sánchez Rodríguez, el Programa d'Actuació Integrada per a la programació i desenvolupament del sector 23 del PGOU de Benissa Coma del POU, que inclou Programa d'Actuació Integrada, Avantprojecte d'Urbanització i Pla Parcial, tot això per a la seua exposició pública durant el termini de 20 dies hàbils comptats des de la publicació de l'edicte en el Diari Oficial de la Generalitat Valenciana. En l'Ajuntament de Benissa, s'ha depositat un altre exemplar amb data 11 de novembre de 2005.
  
L'objecte d'este Programa d'Actuació Integrada és promoure el desenvolupament urbanístic de tal Sector i a este efecte identificar l'àmbit d'Actuació Integrada amb indicació de les obres a realitzar, programar els terminis per a la seua execució, establir les bases tècniques i econòmiques per a gestionar l'actuació; regular els compromisos i obligacions de l'urbanitzador que es designe en aprovar el Programa, definint les seues relacions amb l'administració i propietaris, i fixant les garanties i si és el cas les sancions per incompliment de les dites obligacions.
  
De conformitat amb això, els titulars afectats podran consultar la documentació:
  
1r. Durant el termini de vint dies des de la publicació de l'Anunci en el Diari Oficial de la Generalitat Valenciana, podran comparéixer en la Notaria d'Andrés Sánchez Rodríguez, amb domicili a Benissa, carrer Pou d'Avall núm. 1, baixos, on l'Alternativa Tècnica consta protocol·litzada, per a obtindre, a costa seu, còpia total o parcial de l'acta de Protocol·lització del Projecte o sol·licitar que aquesta li siga exhibida.
  
2n. Durant el termini de vint dies des de la publicació de l'Anunci en el Diari Oficial de la Generalitat Valenciana, podran consultar-se en els locals de l'Ajuntament de Benissa sitis en la Plaça del Portal núm. 1, les actuacions derivades de la documentació depositada en este i de presentar-hi tant les al·legacions que s'estimen oportunes com a alternatives tècniques que pretenguen competir amb l'exposada al públic; així com proposicions juridicoeconòmiques per a desenvolupar qualssevol de les alternatives tècniques presentades. Les proposicions juridicoeconòmiques es presentaran durant els cinc dies següents al venciment del termini de vint dies indicat al principi.
  
Així mateix, es fa constar que, prèviament a la publicació oficial del present anunci, s'ha remés avís a les persones que figuren al Cadastre com a titulars de les finques incloses dins de l'àmbit de programació, complint la present publicació els efectes previnguts en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.